కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బంగ్లాపై రాజ్‌కోట్ టీ20తో రోహిత్ శర్మ @100
అంతర్జాతీయ టీ20ల్లో ఇప్పటికే టాప్ స్కోరర్‌గా కొనసాగుతున్న రోహిత్ శర్మ.. భారత్ తరఫున అత్యధిక టీ20 మ్యాచ్‌లు ఆడిన తొలి భారత ఆటగాడిగా రికార్డ్ నెలకొల్పాడు. మహిళల క్రికెట్‌లో హర్మన్‌కి ఈ ఘనత దక్కింది.
Samayam Telugu | Updated:
Nov 7, 2019, 07:17PM IST
Rohit Sharma
భారత ఓపెనర్ రోహిత్ శర్మ టీ20 కెరీర్‌లో అరుదైన మైలురాయిని గురువారం అందుకున్నాడు. బంగ్లాదేశ్‌తో రాజ్‌కోట్ వేదికగా ఈరోజు జరుగుతున్న రెండో టీ20 మ్యాచ్‌లో ఆడుతుండటం ద్వారా.. 100 అంతర్జాతీయ టీ20లు ఆడిన తొలి భారత పురుష క్రికెటర్‌గా రికార్డ్ నెలకొల్పాడు. భారత మహిళల టీ20 జట్టు కెప్టెన్ హర్మన్‌ప్రీత్ కౌర్ ఇప్పటికే 100 టీ20లు ఆడేసిన విషయం తెలిసిందే.
Read More: బంగ్లాదేశ్‌‌తో రెండో టీ20లో భారత్ ఫీల్డింగ్
అంతర్జాతీయ టీ20ల్లో అత్యధిక మ్యాచ్‌లు ఆడిన ఆటగాళ్ల జాబితాని ఓసారి పరిశీలిస్తే..? పాకిస్థాన్ మిడిలార్డర్ బ్యాట్స్‌మెన్ షోయబ్ మాలిక్ 111 మ్యాచ్‌లతో నెం.1 స్థానంలో ఉన్నాడు. ఆ తర్వాత రోహిత్ శర్మ 100 మ్యాచ్‌లతో తాజాగా రెండో స్థానానికి ఎగబాకగా.. టాప్‌-5లో పాక్‌కి చెందిన మాజీ క్రికెటర్ షాహిది అఫ్రిది (99 మ్యాచ్‌లు), మహేంద్రసింగ్ ధోని (98), రాస్ టేలర్ (93) కొనసాగుతున్నారు.
Read More: లైవ్‌లో రోహిత్ శర్మ సీరియస్.. సైలెంట్ బాస్
భారత్ తరఫున టెస్టులు, వన్డేలు, టీ20 ఫార్మాట్లలో ఫస్ట్ 100 మ్యాచ్‌ల మైలురాయిని అందుకున్న ఆటగాళ్ల జాబితాని పరిశీలిస్తే..? 1984లో సునీల్ గవాస్కర్.. 100 టెస్టులు ఆడిన తొలి భారత క్రికెటర్‌గా నిలిచాడు. ఇక వన్డేల్లో ఆ ఘనత కపిల్‌దేవ్‌కి దక్కింది. 1987లో 100 వన్డేల మైలురాయిని కపిల్‌ అందుకున్నాడు. తాజాగా టీ20ల్లో రోహిత్‌ శర్మకి ఆ రికార్డ్ దక్కింది.
IND vs BAN 2nd T20 Live Score బోర్డు కోసం క్లిక్ చేయండి..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.